CELEX: 32020D1747
Language: ga
Date: 2020-11-20 00:00:00
Title: Cinneadh (AE) 2020/1747 ón gComhairle an 20 Samhain 2020 maidir leis an seasamh atá le glacadh thar ceann an Aontais Eorpaigh laistigh den Chomhchoiste a bunaíodh leis an gComhaontú le haghaidh Comhpháirtíocht Eacnamaíoch idir an tAontas Eorpach agus an tSeapáin a mhéid a bhaineann le hAguisíní 2-C-1 agus 2-C-2 a ghabhann le hIarscríbhinn 2-C maidir le Mótarfheithiclí agus Páirteanna a leasú

23.11.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 393/17
               
            
         CINNEADH (AE) 2020/1747 ÓN GCOMHAIRLE
         an 20 Samhain 2020
         maidir leis an seasamh atá le glacadh thar ceann an Aontais Eorpaigh laistigh den Chomhchoiste a bunaíodh leis an gComhaontú le haghaidh Comhpháirtíocht Eacnamaíoch idir an tAontas Eorpach agus an tSeapáin a mhéid a bhaineann le hAguisíní 2-C-1 agus 2-C-2 a ghabhann le hIarscríbhinn 2-C maidir le Mótarfheithiclí agus Páirteanna a leasú
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír de, i gcomhar le hAirteagal 218(9) de,
         Ag féachaint don togra ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Tháinig an Comhaontú Comhpháirtíochta Eacnamaíche idir an tAontas agus an tSeapáin (1) (“an Comhaontú”) i bhfeidhm an 1 Feabhra 2019.
                  
               
                     (2)
                  
                  
                     Tugtar in Iarscríbhinn 2-C a ghabhann leis an gComhaontú maidir le Mótarfheithiclí agus Páirteanna, liosta Rialachán ó na Náisiúin Aontaithe in Aguisín 2-C-1 a chuireann an dá Pháirtí i bhfeidhm agus in Aguisín 2-C-2 liosta Rialachán ó na Náisiúin Aontaithe a chuireann Páirtí amháin i bhfeidhm agus nár mheas an Páirtí eile fós.
                  
               
                     (3)
                  
                  
                     Ón tráth a síníodh an Comhaontú agus mar thoradh ar an dul chun cinn a rinneadh sa phlé a rinneadh i gCoimisiún Eacnamaíochta na Náisiún Aontaithe don Eoraip (UNECE) maidir le cúrsaí rialála, tá dhá Rialachán breise ó na Náisiúin Aontaithe nár liostaíodh in Aguisín 2-C-1 á gcur i bhfeidhm ag na Páirtithe. Ina theannta sin, tá dhá Rialachán a bhí liostaithe in Iarscríbhinn 2-C-2 á gcur i bhfeidhm ag an dá Phairtí anois agus tá siad le haistriú chuig Iarscríbhinn 2-C-1 a ghabhann leis an gComhaontú. agus ba cheart iad a nuashonrú dá bharr sin i gcomhréir le hAirteagal 9 d’Iarscríbhinn 2-C a ghabhann leis an gComhaontú. Leis an nuashonrú sin, cuirfear leis an deimhneacht dhlíthiúil d’oibreoirí eacnamaíocha maidir le creat rialála an chaidrimh trádála fabhraí idir na Páirtithe,
                  
               
                     (4)
                  
                  
                     De bhun mhír 3 agus fomhír 4(b) d’Airteagal 23.2 den Chomhaontú, i gcomhréir le nósanna imeachta dlíthiúla baile na bPáirtithe féin, féadfaidh an Comhchoiste cinntí a ghlacadh chun Aguisín 2-C-1 agus Aguisín 2-C-2 d’Iarscríbhinn 2-C a ghabhann leis an gComhaontú a leasú.
                  
               
                     (5)
                  
                  
                     Is iomchuí an seasamh atá le glacadh thar ceann an Aontais laistigh den Chomhchoiste a bhunú ós rud é go mbeidh cinneadh beartaithe an Chomhchoiste ina cheangal ar an Aontas,
                  
               
                     (6)
                  
                  
                     Ba cheart, dá bhrí sin, seasamh an Aontais laistigh den Chomhchoiste a bhunú ar an dréachtchinneadh ón gComhchoiste,
                  
               TAR ÉIS AN CINNEADH SEO A GHLACADH:
         
            Airteagal 1
            Maidir leis an seasamh atá le glacadh thar ceann an Aontais laistigh den Chomhchoiste a bunaíodh leis an gComhaontú idir an tAontas Eorpach agus an tSeapáin le haghaidh Comhpháirtíocht Eacnamaíoch, a mhéid a bhaineann le hAguisíní 2-C-1 agus Aguisín 2-C-2 d’Iarscríbhinn 2-C a ghabhann leis an gComhaontú a leasú, bunófar é ar an dréachtchinneadh ón gComhchoiste sin (2).
         
         
            Airteagal 2
            Tiocfaidh an Cinneadh seo i bhfeidh ar dháta a ghlactha.
         
         
            Arna dhéanamh sa Bhruiséil, 20 Samhain 2020.
            
               
                  Thar ceann na Comhairle
               
               
                  An tUachtarán
               
               M .ROTH
            
         
         
            (1)  IO L 330, 27.12.2018, lch. 3.
         
            (2)  Féach doiciméad ST 12431/20 ar http://register.consilium.europa.eu.